Csanytelek Község Önkormányzata Csanytelek Község Önkormányzata





Polgármesterétől J e g y z ő j é t ő l

***🖂 6647. Csanytelek, Volentér János tér 2.sz.*🕿 63/578-510; fax: 63/578-517;**

**E-mail:** [**csanytelek@csanytelek.hu**](mailto:www.csanytelek@csanytelek.hu)**, honlap:** [**www.csanytelek.hu**](http://www.csanytelek.hu/)

CS/163-2/2024.

**E l ő t e r j e s z t é s**

**Csanytelek Község Önkormányzata Képviselő-testülete 2024. februári ülésére**

**Tárgy:**  *a Helyi identitási program pályázati eljárásában való részvétel érdekében kötendő Konzorciumi Együttműködési Megállapodás jóváhagyása*

**Tisztelt Képviselő-testület!**

Tájékoztatjuk Önöket arról, hogy a *TOP Plusz- 3.1.3.-23 kódszám alatt* kiadott, „Helyi humán fejlesztés” tárgyában kiadott pályázati felhívás értelmébenlehetőség nyílik az EFOP pályázati metódusához hasonló pályázati eljárásban való részvételre, amely minimális önkormányzati költségvetési sajáterőt igényel.

A pályázati eljárásban több település bevonásával optimalizálni lehet az anyagi források érintettek körében való felhasználását, mivel a projekt teljes összköltsége: *80.000.000.- Ft,* ami településekre lebontva 5 évre, évente közel 5 millió Ft-ot, összesen kb. 25. millió Ft-ot eredményez akkor, amennyiben nem egy – egy település, külön – külön nyújt be pályázatot, hanem *konzorciumban teszi „FTCS Helyi Identitás Program”* keretében *Helyi humán fejlesztések tárgyában.*

A pályázat célja: *a Vármegyei Esélyteremtő Paktumok és a Szolgáltatási Út Térképek által feltárt vármegyei szolgáltatáshiányokra választ-adó intézkedések megvalósítását támogató tevékenységek megvalósítása.*

Az előzetes tárgyalások eredményeként rögzíthetjük, hogy a településünkkel szomszédos Felgyő Községi és Tömörkény Községi Polgármesterek támogatják a 3 település együttes tárgyi pályázatban való részvételét, ezért amennyiben mindhárom Képviselő-testület kinyilvánítja egyetértését tárgyban konzorcium létrehozására, úgy a 4 tagból álló konzorcium összetételére az alábbi javaslatot terjesztjük elő:

A konzorcium vezetője: Felgyő Községi Önkormányzat,

A konzorcium tagja: Csanytelek Község Önkormányzata,

A konzorcium tagja: Tömörkény Község Önkormányzat,

A konzorcium tagja: Kis-Tisza Vízi-Sport Egyesület.

**Tisztelt Képviselő-testület!**

Javasoljuk a tárgyi előterjesztéshez 1. mellékletként csatolt Konzorciumi Együttműködés Megállapodásban, a tárgyban kiadott határozati javaslatban, továbbá a Pénzügyi Ellenőrző, Foglalkoztatáspolitikai és Településfejlesztési Bizottság előzetes véleményt nyilvánító javaslatában foglaltak elfogadását.

C s a n y t e l e k, 2024. február 19.

................................................................ ..............................................................

Erhard Gyula polgármester Kató Pálné jegyző

**..../2024. (II. .. .) Ökt határozat**

**Tárgy:**  *a Helyi identitási program pályázati eljárásában való részvétel érdekében kötendő Konzorciumi Együttműködési Megállapodás jóváhagyása*

**H a t á r o z a t i javaslat**

1. **Csanytelek Község Önkormányzata Képviselő-testülete** megtárgyalta a tárgyi előterjesztésben foglaltakat, döntése meghozatalakor figyelembe-vette Pénzügyi Ellenőrző, Foglalkoztatáspolitikai és Településfejlesztési Bizottság előzetes véleményt nyilvánító javaslatában foglaltakat és a **TOP Plusz-3.1.3.-23.** kódszámú, „Helyi humán fejlesés” tárgyában megjelent pályázati felhívás szerinti eljárásrendben *konzorciumban benyújtandó* **FTCS Helyi Identitás Program** című pályázat benyújtását támogatja, azzal egyetért.
2. A Képviselő-testület a tárgyi határozathoz 1. mellékletként csatolt, a határozat 1. pontjában részletezett pályázat benyújtását lehetővé-tevő *Konzorciumi Együttműködési Megállapodásban foglaltakat elfogadja* az alábbiak szerint:

* a konzorcium vezetője: Felgyő Községi Önkormányzat,
* a konzorcium tagja: Csanytelek Község Önkormányzata,
* a konzorcium taja: Tömörkény Község Önkormányzat,
* a konzorcium tagja: Kis-Tisza Vízi-Sport Egyesület.

1. A Képviselő-testület felhatalmazza a település polgármesterét a tárgyi pályázati eljárás során szükséges intézkedések megtételére, nyilatkozatok kiadására, a tárgyi Konzorciumi Együttműködési Megállapodás Képviselő-testület nevében való aláírására.
2. A Képviselő-testület kinyilvánítja, hogy a tárgyi pályázaton való részvételének célja: *a Vármegyei Esélyteremtő Paktumok és a Szolgáltatási Út Térképek által feltárt vármegyei szolgáltatáshiányokra választ-adó intézkedések megvalósítását támogató tevékenységek megvalósítása.*
3. A Képviselő-testület rögzíti, hogy a tárgyi pályázat teljes összköltsége: 80.000.000.- Ft (azaz: nyolcvanmillió Ft), melyből 5 éves időszak alatt a település önkormányzatát, mint konzorciumi tagot évi 5 millió Ft összegű állami támogatás illeti meg. Az állami támogatás intenzitása 100 %, viszont amit nem ismer be a pályázat elszámolható költségként, annak pénzügyi fedezete az önkormányzat adott évi költségvetését terheli, melynek kiegyenlítésére a Képviselő-testület kötelezettséget vállal.

Végrehajtása határideje: azonnal és folyamatos

Végrehajtásáért felelős: Erhard Gyula polgármester (megállapodás aláírásáért)

Kató Pálné jegyző (költségvetés tervezéért)

Beszámolás határideje: végrehajtást követő soros ülésen

Határozatról értesítést kap:

* Csanytelek Község Önkormányzata Képviselő-testülete Tagjai (Helyben)
* Konzorcium Vezetője Felgyő Községi Önkormányzat Polgármestere (Felgyő)
* Kató Pálné jegyző és általa
* Erhard Gyula polgármester
* Tápainé Karkas Krisztina a Hivatal Adó- és Pénzügyi Iroda Vezetője (Helyben)
* Irattár