# *Csanytelek Község Önkormányzata Jegyzőjétől*





***6647 Csanytelek, Volentér János tér 2.***

## 🖀: 63/578-512, 06/20/3142365 Email: jegyzo@csanytelek.hu

CS/226-3/2024.

**Á l t a l á n o s i n d o k o l á s**

**a személyes gondoskodást nyújtó szociális ellátásokról, azok igénybevételéről, valamint a fizetendő intézményi térítési díjakról** szóló **3/2017. (II. 28.) önkormányzati rendelet módosításáról szóló ../2024. (II. .. .) önkormányzati rendelet-tervezet előterjesztéséhez**

Az Alsó- Tisza-menti Önkormányzati Társulás Társulási Megállapodása értelmében (a jogalkotásról szóló 2010. évi CXXX. törvény 5. § (8) bekezdése felhatalmazó rendelkezését alkalmazva) székhely településként Csanytelek Község Önkormányzata Képviselő-testülete vált jogosulttá 2013. július 01. napjától (többek között) a tárgyban önkormányzati rendelet alkotására.

A Magyar Közlöny kiadásáról, valamint a jogszabály kihirdetése során történő és a közjogi szervezetszabályozó eszköz közzététele során történő megjelöléséről szóló 5/2019. (III. 13.) IM rendelet 21. § (2) bekezdés a) pontjában szabályozott rendelkezés értelmében: *önkormányzati rendelethez tartozó indokolást* *nem kell közzétenni, ha annak a társadalmi, gazdasági, költségvetési hatása, környezeti és egészségi következménye, adminisztratív terhe nem kimutatható.* Erre tekintettel a tárgyi indokolás közzétételét nem tartom indokoltnak.

A Remény Szociális Alapszolgáltató Központ idei évi költségvetését a működési, üzemeltetési költségek nagyban megterhelik, viszont azt lefedezi az állami támogatás, ezért az önkormányzat költségvetéséből nem kell támogatással kiegészíteni. Az intézményben folyó szakmai munkát nehezítő körülmények között kell az intézmény működtetést biztosítani, melyen belül a közalkalmazottak bére, járuléka, a közüzemi díjak (áram, ivóvíz, szennyvíz, vezetékes gáz), a banki költségek nagyarányú emelkedése messze meghaladja az intézményi költségvetés bevételi forrásai összegét, ezért *az intézményi szolgáltatási díjak – takarékos gazdálkodás mellett is - emelése elkerülhetetlen.* Ezt a tényt a 3 szociális intézmény vezetője által benyújtott, a szociális *intézmény önköltségszámítására* alapozott adatok előző évek díjtételeinek összevetése támasztja alá. Nem hanyagolható el az ellátottak terhelhetősége sem, a megemelkedett ellátásuk összegére vetítve, amely lehetővé teszi az intézményi térítési díj 2024. április 1. napjától való megemelését.

Az Szt. 115. § (1) bekezdése akként rendelkezik, hogy az intézményi térítési díj összegét tárgyév április 1. napjáig van mód megállapítani, de annak összege az adott évben egy ízben módosítható.

A tárgyban hatályos önkormányzati rendelet mellékleteinek módosításával, a meglévő mellékletek cseréjével megoldható jogsértés nélkül a díjtétel emelés 2024. április 1. napjával való hatályba léptetéssel.

**R é s z l e t e s I n d o k o l á s**

**a Bevezető részhez**

A rendelet-tervezet bevezető-része *azon jogszabályi helyek megjelölését* tartalmazza, amelyek az önkormányzat képviselő-testülete számára a *jogalkotás törvényi kellékeként tárgykörben* egyrészt *felhatalmazást ad* (a szociális igazgatásról és szociális ellátásokról szóló 1993. évi III. törvény 132. § (4) bekezdés d) pontja, a 92. §-a) *önkormányzati rendelet megalkotására, származékos jogalkotói hatáskör* feltüntetését az *önkormányzat feladatkörét meghatározó szabályokat* az (Mötv. 13. § (1) bekezdés 8a. pontja, az Szt. 62. § (2) bekezdése, 92. § (1) bekezdés b) pontja, (2) bekezdés f) pontja a 115. § (1) bekezdése, a jogalkotásról szóló 2010. évi CXXX. törvény 5. § (5) bekezdése szerinti feladatkörében eljárva, Csongrád Városi Önkormányzat Képviselő-testülete, Felgyő Községi Önkormányzata Képviselő-testülete, Tömörkény Községi Önkormányzat Képviselő-testülete *hozzájárulását,* továbbá az Ügyrendi Bizottság és a Pénzügyi Ellenőrző, Foglalkoztatáspolitikai és Településfejlesztési Bizottság által az önkormányzat szervezeti és működési szabályzatéról szóló 14/2015. (XI. 27.) önkormányzati rendelete 23. § (4) bekezdés b) pontja és 24. § (2) bekezdés e) pontja szerint feljogosított *véleményének kikérését* foglalja magába.

**1. §**

Az alaprendelet 1. - 8. melléklete helyébe a tárgyi önkormányzati rendelet 1. - 8. melléklete lép, amely a 2024. április 1. napjától a Társulás fenntartásában lévő 3 szociális intézményében érvényes intézményi térítési díjak összegét foglalja magába.

**1. melléklet**

A **Remény Szociális Alapszolgáltató Központ** szolgáltatásai igénybe vétele után fizetendő *intézményi* *térítési díj napi nettó összegét tartalmazza*.

**2. melléklet**

A **Gondozási Központ Rózsafüzér Szociális Otthon** szolgáltatásai igénybe vétele után fizetendő *intézményi térítési díj napi nettó összegét tartalmazza.*

**3. melléklet**

Az **Esély Szociális Alapellátási Központ** által nyújtott szolgáltatások után fizetendő *intézményi térítési díj napi nettó összegét tartalmazza.*

**4. melléklet**

A **Remény Szociális Alapszolgáltató Központ** által nyújtott szolgáltatások után megállapított *személyi térítési díjra* irányadó intézményi térítési díjból adott kedvezmények általános forgalmi adó nélkül számított összegét foglalja magában.

**5. melléklet**

A **Gondozási Központ Rózsafüzér Szociális Otthon** által nyújtott szolgáltatások után megállapított *személyi térítési díjra* irányadó intézményi térítési díjból adott kedvezmények általános forgalmi adó nélkül számított összegét tartalmazza, adagra vetítve.

**6. melléklet**

Az **Esély Szociális Alapellátási Közpon**t által nyújtott szolgáltatások után megállapított *személyi térítési díjra* irányadó intézményi térítési díjból adott kedvezmények általános forgalmi adó nélkül számított összegét tartalmazza, adagra vetítve.

**7. melléklet**

A **Remény Szociális Alapszolgáltató Központban** a *szociálisan nem rászorult személyek által igénybe-vett szolgáltatások* után fizetendő intézményi térítési díjának általános forgalmi adó nélküli összegét foglalja magában.

**8. melléklet**

Az **Esély Szociális Alapellátási Központban** *a szociálisan nem rászorult személyek által igénybe-vett szolgáltatások* után fizetendő intézményi térítési díjának általános forgalmi adó nélküli összegét foglalja magában.

**2. §**

A az IRM rendelet 78. §-ában szabályozott módon *záró rendelkezésként* tartalmazza *a rendelet hatályba* *léptetése időpontját,* amely *2024. április 1. napja,*  amely kellő időt hagy az érintettek számára a változásra való felkészülésre. Az önkormányzati rendelet-tervezet megismerhetősége az önkormányzati rendelet-tervezet hirdetményben való közzétételével biztosított volt, iránta érdeklődés nem mutatkozott. Az önkormányzati rendelet az önkormányzat honlapján és a nemzeti jogszabálytárban elérhető, a községi könyvtárban és a hivatalban megtekinthető. A település lakossága a havonta megjelenő helyi lapban, a Csanyi Hírmondóban kap jegyzői tájékoztatást az önkormányzati rendelet hatályba lépéséről. A záró rendelkezések között kapott helyet a tárgyi rendelet hatályon kívül helyezése, továbbá a *rendelet aláírására jogosítottak neve és tisztsége, a záradék szövege, amely a rendelet kihirdetése időpontját az önkormányzat szervezeti és működési szabályzatában meghatározott formátumban tartalmazza.*

C s a n y t e l e k, 2024. február 14.

………………………………..

Kató Pálné jegyző