**Feladatellátási szerződés**

**6. m ó d o s í t á s a**

amely létrejött alulírott helyen és időben

egyrészről: **Csanytelek Község Önkormányzata Képviselő-testülete** (6647. Csanytelek, Volentér János tér 2. sz.) képviseli: **Erhard Gyula polgármester** (a továbbiakban: Megbízó),

másrészről: **Dr. Makai-Kis Szabina okleveles fogorvos doktor** (szül. helye: Csongrád, ideje: 1992. június 15. anyja neve: Kurucz Erika Szilvia, Csanytelek, Árpád u. 35. sz. alatti lakos) **SzabinaDent Kft. működtetője** által a Csanytelek, Radnóti M. u. 2. sz. alatti rendelőben területi ellátási kötelezettséggel 2022. március 01. napjától a **Csanyteleki 1. fogorvosi körzetben alapellátással megbízott** (a továbbiakban: Feladatellátót)-(a továbbiakban: Megbízó és Megbízott együtt: Szerződő felek) között.

Előzmények: a Szerződő felek a Képviselő-testület 60/2018. (VII. 23.) Ökt határozatával jóváhagyott feladatellátási szerződésben rögzített feltételek mellett megegyeztek abban, hogy a Feladatellátó 2018. szeptember 01. napjától határozatlan időre ellátja Csanytelek község 1. sz. fogorvosi körzetébe sorolt lakosság fogorvosi alapellátását, az iskolai fogorvosi feladatokat, területi ellátási kötelezettséggel. E tevékenység végzésére az illetékes eljáró hatóságtól működési engedélyt kapott, melynek alapján jogosultságot szerzett állami finanszírozásra. A feladatellátási szerződés 3. pontjában szabályozták a Szerződő felek a fogorvos rendelési idejét heti 21.5 órában.

A Nemzeti Egészségbiztosítási Alapkezelő Ellátási és Koordinációs Főosztálya Finanszírozási és Ártámogatási Osztálya 2019. május 14. napján kelt levelében tájékoztatta Dr. Makai-Kis Szabina fogorvos doktort arról, hogy a 43/1999. (III. 31.) Korm. rendeletben foglaltak szerint a lakosságszám alapján számított közfinanszírozott rendelési idő 2019. június hónaptól kezdődően heti 21 órára változott.

A Feladatellátó a *rendelési idő 0,5 órával való csökkenését keddi napokon vállalta,* általa tett nyilatkozata szerint, de. 8 órától du. 17,00 óráig. Ezen változást át kellett vezettetni a Feladatellátó fogorvos működési engedélyén és arra alapozott finanszírozási szerződésén is, amelynek alapja, a tárgyi feladatellátási szerződés és annak előzményben leírtak szerinti, 2019. június 01. napjával hatályba lépett módosítása szerint. Időközben a Megbízott más településen való fogorvosi tevékenysége megváltozott, ezért lehetővé vált településünkön magasabb óraszámban (21,5 óra) való fogorvosi ellátás biztosítása, amely közösségi érdeken alapul, ezért döntöttek a Szerződő felek a tárgyi feladatellátási szerződés 3. módosításáról 2021. szeptember 01. napjától a 34/2021. (VIII. 13.) Ökt határozat szerint.

A Feladatellátó egyéni vállalkozóként végezte tevékenységét, melyet 2022. március 01. napjától társas vállalkozásban folytat, SzabinaDent Kft. név alatt, ezért volt szükség a szerződés 4. módosítására, melyet a 7/2022. (I. 28.) Ökt határozattal hagyott jóvá a testület.

A Feladatellátó írásban jelezte, hogy szülési szabadsága ideje alatt két helyettesítő fogorvossal fogja biztosítani a település fogászati alapellátását, amely magában hordozza az eddigi rendelési idő módosítását 2024. január 1. napjától kezdődően, tartós távolléte időszakáig terjedő időre. Dr. Nacsa Zoltán hétfőn és szerdán 13.00-19.00 óráig, Dr. Balog Ágnes pedig csütörtökön 8.00-17.30 óráig, a magánrendelési idő pedig hétfő és szerdai napokon 11.00-13.00 tartó időtartam alatt történik jövő év január 1. napjától. Mindkét fogorvos hozzájárult a helyettesítés rendjének eljáró hatóságokhoz való bejelentéséhez. Ez a Szerződő felek között hatályos feladatellátási szerződés 5. módosítását eredményezte, melyet 60/2023. (X. 27.) Ökt határozatába rögzített.

2024. április 1. napjától megváltoztatott rendelési idő szerint megszűnik mindkét helyettesítő fogorvos által nyújtott fogászati ellátás és visszaáll a Feladatellátó fogszakorvosi tevékenysége általi működtetés, melynek eljáró hatóságokhoz való bejelentési eljárását is szolgálja a tárgyi feladatellátási megállapodás 6. módosítása.

A Szerződő felek megállapodnak abban, hogy a közöttük előzményben írtak szerint létrejött *feladatellátási szerződést - az előzményben foglalt okok miatt – 6. ízben 2024. április 01. napjától* az alábbiak szerint módosítják:

1. A Szerződő felek rögzítik, hogy a közöttük létrejött feladatellátási szerződés 3. pontja a rendelési idő módosításával változik, a szerződés többi pontja változtatás nélkül hatályban marad. Hétfőn: 9.00 – 13.00 óráig, kedden: 12.00 – 16.00 óráig, szerdán 9.00 - 14.00 óráig, csütörtökön 12.00 - 16.00 óráig, pénteken: 9.00 – 13-30 óráig, a magánrendelés pedig hétfőn 13.00 - 15.00 óra, szerdán 14.00 – 16 óra között zajlik 2024. április 1. napjától.
2. A Szerződő felek a feladatellátási szerződés 6. módosítását, mint akaratukkal mindenben megegyezőt, saját kezűleg aláírásukkal hitelesítik, mivel az helyesen tartalmazza akaratukat.
3. E szerződés 2 eredeti példányban, 1 oldalban készült, melynek 1. példánya a Feladatellátót, a 2. példánya a Megbízót illeti.

C s a n y t e l e k, 2024. február 29.

……………………………………. ……………………………………………..

Erhard Gyula polgármester Megbízó SzabinaDent Kft. működtetője Feladatellátó